《和何宁谷韵》
宋代·何梦桂

一曲樽前浩浩歌，流年容易隙驹过。
眼前白发故人少，郭外表枫古冢多。
流水不弹嗟老矣，雍门欲听奈愁何。
回头城阙应非昔，还记千年老鹤么。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。